ବାଙ୍ଗାଲୁରୁଠାରେ ଚତୁର୍ଦ୍ଦଶ ପ୍ରବାସୀ ଭାରତୀୟ ଦିବସ ସମାବେଶରେ ପ୍ରଧାନମନ୍ତ୍ରୀଙ୍କ ଉଦ୍ଘାଟନୀ ଅଭିଭାଷଣ (ଜାନୁୟାରୀ 08, 2017)

ମହାମାନ୍ୟ ଓ ବନ୍ଧୁଗଣ, ଅଭିଭାଷଣ ଆରମ୍ଭ କରିବା ପୂର୍ବରୁ, ପର୍ତ୍ତୁଗାଲର ପୂର୍ବତନ ରାଷ୍ଟ୍ରପତି, ପ୍ରଧାନମନ୍ତ୍ରୀ, ପର୍ତ୍ତୁଗାଲର ବିଶିଷ୍ଟ ରାଜନେତା ଓ ବିଶ୍ୱର ମହାନ ଜନନାୟକ ମାରିଓ ସୋରେସଙ୍କ ବିୟୋଗରେ ପର୍ତ୍ତୁଗାଲର ଜନସାଧାରଣ ଓ ସରକାରଙ୍କୁ ମୋ ହୃଦୟରୁ ଗଭୀର ସମବେଦନା ଜଣାଉଛି । ଭାରତ-ପର୍ତ୍ତୁଗାଲ ମଧ୍ୟରେ ରାଜନୈତିକ ସମ୍ବନ୍ଧ ପୁନଃସ୍ଥାପନର ସେ ବିନ୍ଧାଣୀ ଥିଲେ । ପର୍ତ୍ତୁଗାଲର ଏହି ଦୁଃଖଦ ସମୟରେ ଆମେ ପୂର୍ଣ୍ଣ ସମର୍ଥନ ଜଣାଇବା ସହ ସେମାନଙ୍କ ସହିତ ରହିଛୁ । ମହାମହିମ, ସୁରିନାମର ଉପ-ରାଷ୍ଟ୍ରପତି, ଶ୍ରୀ ମାଇକେଲ ଅଶ୍ୱୀନ ଅଧିନ, ମହାମହିମ, ପର୍ତ୍ତୁଗାଲର ପ୍ରଧାନମନ୍ତ୍ରୀ ଡକ୍ଟର ଆଣ୍ଟୋନିଓ କୋଷ୍ଟା ଜୀ, କର୍ଣ୍ଣାଟକର ରାଜ୍ୟପାଳ ଶ୍ରୀ ବାଜୁଭାଇ ଭାଲା, କର୍ଣ୍ଣାଟକର ମୁଖ୍ୟମନ୍ତ୍ରୀ ଶ୍ରୀ ସିଦ୍ଦରାମେୟା ଜୀ, ବରେଣ୍ୟ ମନ୍ତ୍ରୀଗଣ, ଭାରତ ଓ ବିଦେଶରୁ ଆସିଥିବା ପ୍ରତିନିଧି ଗଣ, ଏବଂ ସବୁଠାରୁ ଗୁରୁତ୍ୱପୁର୍ଣ୍ଣ ପ୍ରବାସୀ ଭାରତୀୟ ବିଶ୍ୱ ପରିବାର । ଏହା ମୋର ବଡ଼ ସୌଭାଗ୍ୟ ଯେ, ଚତୁର୍ଦ୍ଦଶ ପ୍ରବାସୀ ଭାରତୀୟ ଦିବସ ଅବସରରେ ଆପଣମାନଙ୍କୁ ସ୍ୱାଗତ କରୁଛି । ଆପଣମାନଙ୍କ ମଧ୍ୟରୁ ହଜାର-ହଜାର ଲୋକ ଦୂର ଦେଶରୁ ଆସି ଆଜି ଏଠାରେ ଯୋଗ ଦେଇଛନ୍ତି । ନିୟୁତରୁ ଅଧିକ ସଂଖ୍ୟାରେ ଡିଜିଟାଲ ପ୍ଲାଟଫର୍ମ ମାଧ୍ୟମରେ ଯୋଡି ହୋଇଛନ୍ତି । ଜଣେ ମହାନତମ ପ୍ରବାସୀ ମହାତ୍ମା ଗାନ୍ଧୀଙ୍କ ଭାରତ ପ୍ରତ୍ୟାବର୍ତ୍ତନର ସ୍ମୃତି ସ୍ୱରୂପ ଏହି ଦିବସ ପଳନ କରାଯାଉଛି । ଏହା ହେଉଛି ଏମିତି ଏକ ପର୍ବ ପ୍ରକାରାନ୍ତରେ ଆପଣ ହିଁ ଏହାର ଆୟୋଜକ, ଆପଣ ମଧ୍ୟ ଅତିଥି । ଏହା ହେଉଛି ଏମିତି ଏକ ପର୍ବ ଯେଉଁଥିରେ ବିଦେଶରେ ରହୁଥିବା ସନ୍ତାନମାନଙ୍କ ସହ ମିଶିବାର ଏକ ଅପୂର୍ବ ସୁଯୋଗ ସୃଷ୍ଟି ହୋଇଥାଏ । ନିଜ ଲୋକଙ୍କୁ ନିଜେ ଭେଟିବା, ନିଜ ପାଇଁ ନୁହେଁ ସମସ୍ତଙ୍କ ପାଇଁ ବିଣିବା । ଏହି ଆୟୋଜନର “ଆନ୍-ବାନ୍-ଶାନ” ଯାହା ସବୁକିଛି ହିଁ ଆପଣମାନେ । ଆପଣମାନେ ଏହି ପର୍ବରେ ସାମିଳ ହେବା ଆମପାଇଁ ବହୁତ ବହୁତ ଗର୍ବର କଥା । ଆପଣ ସମସ୍ତଙ୍କୁ ହୃଦୟର ସହ ସ୍ୱାଗତ । ଆମେମାନେ ଏହି କାର୍ଯ୍ୟକ୍ରମକୁ ସୁନ୍ଦର ବାଙ୍ଗାଲୁରୁ ସହରରେ ପାଳନ କରୁଛୁ । ମୁଁ ମୁଖ୍ୟମନ୍ତ୍ରୀ ସିଦ୍ଦରାମେୟାଜୀ ଓ ସଂପୂର୍ଣ୍ଣ ତାଙ୍କ ସରକାରଙ୍କ ସହଯୋଗ, ପ୍ରଚେଷ୍ଟା ଏବଂ ଏହି ଭବ୍ୟ କାର୍ଯ୍ୟକ୍ରମ ଓ ତାହାକୁ ସଫଳ କରାଇବା ପାଇଁ ଧନ୍ୟବାଦ ଦେବାକୁ ଚାହେଁ । ଏହା ମୋର ସୌଭାଗ୍ୟ ଯେ, ନିର୍ଦ୍ଧିଷ୍ଟ ଭାବେ ପର୍ତ୍ତୁଗାଲର ମହାମହିମ ପ୍ରଧାନମନ୍ତ୍ରୀ, ସୁରିନାମର ଉପ-ରାଷ୍ଟ୍ରପତି, ମାଲେସିଆ ଓ ମରିସସର ମାନ୍ୟବର ମନ୍ତ୍ରୀଗଣଙ୍କୁ ଏହି କାର୍ଯ୍ୟକ୍ରମରେ ମୋତେ ସ୍ୱାଗତ କରିବାର ସୁଯୋଗ ମିଳିଛି । ସେମାନଙ୍କର ସଫଳତା, ବିଶ୍ୱସ୍ତରରେ ଏବଂ ନିଜ ସମାଜରେ ସେମାନେ ଅର୍ଜନ କରିଥିବା ସୁନାମ ଆମ ସମସ୍ତଙ୍କ ପାଇଁ ପ୍ରେରଣାର ଉତ୍ସ । ଏହା ମଧ୍ୟ ଭାରତୀୟଙ୍କ ସଫଳତା, ଗୌରବ ଓ ଉଦ୍ୟୋଗ ଯାହ ସାରା ଦୁନିଆକୁ ଦର୍ଶାଉଛି । 30 ନିୟୁତରୁ ଅଧିକ ପ୍ରବାସୀ ଭାରତୀୟ ବିଦେଶରେ ରହୁଛନ୍ତି । ସାରା ବିଶ୍ୱରେ ସେମାନଙ୍କ ପାଦଚିହ୍ନ ରହିଛି । କିନ୍ତୁ ବିଦେଶରେ ଥିବା ଭାରତୀୟଙ୍କ ଶକ୍ତି କେବଳ ତାଙ୍କର ସଂଖ୍ୟା ଦ୍ୱାରା କଳନା କରାଯାଇ ନ ଥାଏ । ଭାରତ ଏବଂ ସେମାନେ ରହୁଥିବା ସମାଜ ଓ ଦେଶ ପ୍ରତି ସେମାନଙ୍କ ଅବଦାନ ନିମନ୍ତେ ସମ୍ମାନିତ ହୋଇଥାନ୍ତି । ସାରା ଦୁନିଆରେ ବିଦେଶ ମାଟିରେ ଓ ସବୁ ସମୁଦାୟ ସହ, ଯେ କୌଣସି ପଥରେ ଓ ଲକ୍ଷ୍ୟ ଥିଲେ ମଧ୍ୟ ଭାରତର ଲୋକ ସେମାନଙ୍କର ସଂସ୍କୃତି ଓ ଲୋକାଚାରର ମହତ୍ୱକୁ ଭଲ ଭାବେ ପ୍ରତିନିଧିତ୍ୱ କରିଥାନ୍ତି । ସେମାନଙ୍କର କଠିନ ପରିଶ୍ରମ, ଅନୁଶାସନ, ସ୍ଥାନୀୟ ଆଇନକୁ ମାନି ଚାଲିବା ଏବଂ ଶାନ୍ତି ପ୍ରିୟ ପ୍ରକୃତି ବିଦେଶର ଅନ୍ୟ ଅପ୍ରବାସୀ ସମୁଦାୟଙ୍କ ସମ୍ମୁଖରେ ହେଉଛି ଆଦର୍ଶ ଉଦାହରଣ । ଆପଣଙ୍କ ପ୍ରେରଣା ବହୁ ପ୍ରକାରର, ଉଦ୍ଦେଶ୍ୟ ଅନେକ, ଆପଣଙ୍କ ମାର୍ଗ ହେଉଛି ଭିନ୍ନ ଭିନ୍ନ, ପ୍ରତ୍ୟେକଙ୍କ ଲକ୍ଷ୍ୟ ମଧ୍ୟ ଭିନ୍ନ ଅଟେ । କିନ୍ତୁ ଆମେ, ଆମ ସମସ୍ତଙ୍କ ଭିତରେ ଗୋଟିଏ ହିଁ ଭାବ ଅଛି ଯାହା ହେଉଛି ବିଶ୍ୱ, ଆଉ ସେହି ଭାବ ଉଦ୍ରେକ କରିଥାଏ ଭାରତୀୟତା । ପ୍ରବାସୀ ଭାରତୀୟ ଯେଉଁଠାରେ ରହିଲେ ସେହି ମାଟିକୁ ସେମାନେ ନିଜର କର୍ମଭୂମି ମାନିଲେ ଆଉ ଯେଉଁଠାରୁ ଆସିଲେ ତାହାକୁ ମର୍ମଭୂମି ମାନିନେଲେ । ଆଜି ଆପଣ ସେହି କର୍ମଭୂମିର ସଫଳତା ଗୁଡିକୁ ଗଣ୍ଠିଲି କରି ସେହି ମର୍ମଭୂମିକୁ ଆସିଛନ୍ତି ଯେଉଁଠାରୁ ଆପଣଙ୍କୁ ଆପଣଙ୍କ ପୂର୍ବଜଙ୍କ ଅବିରତ ପ୍ରେରଣା ମିଳିଛି । ପ୍ରବାସୀ ଭାରତୀୟ ଯେଉଁଠାରେ ରହିଲେ ସେହିଠାରେ ବିକାଶ କଲେ, ଆଉ ଯେଉଁଠାର ଅଟନ୍ତି ସେଠାରେ ମଧ୍ୟ ନିଜର ଅତୁଟ ବନ୍ଧନ ଯୋଡି ରଖିଲେ, ଯେତେ ହୋଇପାରେ ସେତିକି ମାତ୍ରାରେ ଯୋଗଦାନ କଲେ । ବନ୍ଧୁଗଣ, ମୋ ସରକାର ପାଇଁ ଏବଂ ମୋ ପାଇଁ ବ୍ୟକ୍ତିଗତ ଭାବେ ପ୍ରବାସୀ ଭାରତୀୟ ସମୁଦାୟଙ୍କ ସହିତ ସମ୍ବନ୍ଧ ଏକ ମହତ୍ୱପୂର୍ଣ୍ଣ ପ୍ରାଥମିକ କ୍ଷେତ୍ର । ମୁଁ ବିଦେଶ ଯାତ୍ରା ସମୟରେ – ଆମେରିକା, ବ୍ରିଟେନ, ଅଷ୍ଟ୍ରେଲିଆ, ଦକ୍ଷିଣ ଆଫ୍ରିକା, ସଂଯୁକ୍ତ ଆରବ ଅମିରତନ୍ତ୍ର(ndia ପ୍ରଥମ ବିକଶିତ ଭାରତ । ପିଆଇଓ ମାନଙ୍କ ଦ୍ୱାରା ପୁଞ୍ଜି ନିବେଶ ସ୍ୱଦେଶ ପ୍ରତ୍ୟାବର୍ତ୍ତନ ଲକ୍ଷ୍ୟରେ ନିବେଶକାରୀ କଂପାନୀମାନଙ୍କ ଦ୍ୱାରା, ଟ୍ରଷ୍ଟ ଏବଂ ସେମାନଙ୍କ ମାଲିକାନରେ ଥଥବା ଭାଗିଦାରୀ ଜରିଆରେ ନିବେଶ ହୋଇପାରିବ । ଘରୋଇ ନିବେଶ ଢାଂଚାରେ ପ୍ରବାସୀ ଭାରତୀୟଙ୍କ ଦ୍ୱାରା ଏଭଳି ନିବେଶ କରାଯାଉଛି । ଆମର ଏମିତି ଅନେକ କାର୍ଯ୍ୟକ୍ରମ ଯେମିତି – ସ୍ୱଚ୍ଛ ଭାରତ ମିଶନ, ଡିଜିଟାଲ ଇଣ୍ଡିଆ, ଷ୍ଟାର୍ଟ ଅପ୍ ଇଣ୍ଡିଆ ଯାହାଦ୍ୱାରା ପ୍ରବାସୀ ଭାରତୀୟ ଭାରତର ସାମନ୍ୟ ବ୍ୟକ୍ତିର ପ୍ରଗତି ସହିତ ଯୋଡି ହୋଇପାରିବେ । ଏଠି ଆପଣମାନଙ୍କ ମଧ୍ୟରୁ ଯେଉଁମାନେ କାରବାର ଓ ନିବେଶ କ୍ଷେତ୍ରରେ ଯୋଗଦାନ ଦେବାକୁ ଚାହୁଁଛନ୍ତି, ସ୍ୱଚ୍ଛ ଭାରତ ଓ ନମାମୀ ଗଙ୍ଗା ଆଦି ଅନ୍ୟାନ୍ୟ କାର୍ଯ୍ୟକ୍ରମରେ ଯୋଗଦାନ ମାଧ୍ୟମରେ ସମର୍ଥନ କରିପାରିବେ । କିଛି ଅନ୍ୟ ଲୋକ ଭାରତରେ ସ୍ୱୟଂ ସେବା କରିବା ଓ ବହୁମୂଲ୍ୟ ସମୟ ଏବଂ ପ୍ରୟାସ କରିବା ପାଇଁ ସହଯୋଗର ହାତ ବଢାଇବା ସହ ବିଭିନ୍ନ କ୍ଷେତ୍ରରେ ଦକ୍ଷତା ବିକାଶ କାର୍ଯ୍ୟକ୍ରମରେ ଯୋଗଦାନ କରିପାରିବେ । ଭାରତକୁ ବିଦେଶୀ ଭାରତୀୟ ସମୁଦାୟଙ୍କ ସହଭାଗିତାରେ ସୁଦୃଢ କରିବାରେ ଆପଣଙ୍କ ସମସ୍ତ ପ୍ରୟାସକୁ ଆମେ ସ୍ୱାଗତ କରିୁଛୁ । ମୁଁ ଆପଣ ସମସ୍ତଙ୍କୁ ପ୍ରବାସୀ ଭାରତୀୟ (ପିବିଡି) ସମାବେଶ ପ୍ରଦର୍ଶନୀକୁ ବୁଲିଯିବା ପାଇଁ ନିମନ୍ତ୍ରଣ କରୁଛି ଯେଉଁଠି ସମସ୍ତ ଫ୍ଲାଗସିପ କାର୍ଯ୍ୟକ୍ରମର ଝଲକ ଦେଖିପାରିବା ସହ ଆପଣ କିପରି, ତାର କାର୍ଯ୍ୟ।ନ୍ୱୟନରେ ସହଭାଗି ହୋଇପାରିବେ ତାହା ଜାଣିପାରିବେ । ବନ୍ଧୁଗଣ, ଏଠାକୁ ଆସିବା ପରେ ଆପଣ ଶୁଣିଥିବେ, ଦେଖିଥିବେ ଆମେ ଭ୍ରଷ୍ଟାଚାର ବିରୁଦ୍ଧରେ, କଳାଧନ ବିରୁଦ୍ଧରେ, ଦୁର୍ନିତୀ ବିରୁଦ୍ଧରେ, ଆଉ କଳା ଟଙ୍କା ବିରୁଦ୍ଧରେ ଏକ ବହୁତ ବଡ ଯୁଦ୍ଧ-କଷ୍ଟ ଉଠାଇଛୁ । କଳା ଟଙ୍କା ତଥା ଦୁର୍ନିତୀ ବିରୁଦ୍ଧରେ ଆମର ରାଜନୀତି ତଥା ଦେଶ ତଥା ସମାଜ ତଥା ଶାସନକୁ ଧୀରେ, ଧୀରେ, ଧୀରେ, ଧୀରେ ଦୁର୍ବଳ କରି ଚାଲିଛି । ଆଉ ଏହା ଦୁର୍ଭାଗ୍ୟ ଯେ କଳା ଟଙ୍କାର କିଛି ପୂଜାରୀ ଆମ ପ୍ରୟାସକୁ ଜନ ବିରୋଧୀ ଦର୍ଶାଉଛନ୍ତି । ଦୁର୍ନିତୀ ଏବଂ କଳାଧନର ଅନ୍ତ ଘଟାଇବା ପାଇଁ ଭାରତ ସରକାରଙ୍କ ନୀତିଗୁଡିକୁ ପ୍ରବାସୀ ଭାରତୀୟ ଯେଉଁଭଳି ଭାବେ ସମର୍ଥନ କରୁଛନ୍ତି ସେଥିପାଇଁ ମୁଁ ଆପଣମାନଙ୍କୁ ଅଭିନନ୍ଦନ କରୁଛି, ଆପଣମାନଙ୍କୁ ସାଧୁବାଦ ଜଣାଉଛି, ଆପଣମାନଙ୍କୁ ଧନ୍ୟବାଦ ଜଣାଉଛି । ବନ୍ଧୁଗଣ, ଶେଷରେ ମୁଁ କହିବାକୁ ଚାହୁଁଛି ଯେ, ଭାରତୀୟ ଭାବେ ଆମର ଏକ ସାଧାରଣ ଓ ସମ୍ମିଳିତ ଐତିହ୍ୟ ଆମକୁ ଏକାଠି କରିପାରିଛି ଏବଂ କିଛି ପ୍ରଭେଦ ନାହିଁ ଯେ ଯେଉଁଠି ଆମେ ଏକାଠି ହୋଇ ପାରିବା? ଆମେ ବିଶ୍ୱରେ କେଉଁଠି ହେଲେ ବି ଏକାଠି ହୋଇପାରିବା, ଏକ ସାଧାରଣ ଆମେ ମଜବୁତ ହୋଇ ବାନ୍ଧି ହୋଇପାରିବା । ଆଉ ଏଥିପାଇଁ ମୋ ପ୍ରିୟ ଦେଶବାସୀମାନେ ଯେଉଁ ସ୍ୱପ୍ନ ବୁଣିଛନ୍ତି, ଆପଣଙ୍କ ସ୍ୱପ୍ନ ଆମ ପାଇଁ ହେଉଛି ସଂକଳ୍ପ, ଆଉ ଆମେ ସବୁ ମିଳି ମିଶି ଏହି ସ୍ୱପ୍ନକୁ ସାକାର କରିବା ଲାଗି ଯଦି ବ୍ୟବସ୍ଥାରେ ପରିବର୍ତ୍ତନ ଆଣିବା ଜରୁରୀ, ଯଦି ଆଇନ ଓ ନିୟମକୁ ବଦଳାଇବା ଜରୁରୀ ଅଟେ, ସାହାସୀ ପଦକ୍ଷେପ ଉଠାଇବା ଆବଶ୍ୟକ, ପ୍ରତ୍ୟେକଙ୍କୁ ସାଙ୍ଗରେ ନେଇ ଚାଲିବା ସହ କିଛି କରିବାକୁ ପଡିବ, କରିବାର ଆବଶ୍ୟକତା ଅଛି ଆଉ ଏହା ସବୁ କରିବା ସହିତ ମୁଁ ବିଶ୍ୱାସର ସହିତ କହୁଛି କି ଏକବିଂଶ ଶତାବ୍ଦୀ ହେଉଛି ହିନ୍ଦୁସ୍ଥାନର ଶତାବ୍ଦୀ । ବହୁତ ବହୁତ ଧନ୍ୟବାଦ । ଧନ୍ୟବାଦ ଓ ଜୟ ହିନ୍ଦ୍ ।